**10ВАЗИФАҲОИ ТЕХНИКӢ**

**љиҳати гузаронидани баҳодиҳӣ (evaluation) баъд аз ворид намудани ваксинаи зидди вируси папиломаи одам (ВПО) ба Тақвими миллии иммунизатсия дар Ҷумҳурии Тоҷикистон**

**МУҚАДДИМА**

Њар сол миллионҳо зану мард дар саросари дунё гирифтори беморињои саратони гуногун мегарданд, ки сабаби асосии баъзе аз онњо, аз љумла саратони гарданаки бачадон, рўдаи рост, ковокии дањон, узвњои љинсии мардонаю занона ва ѓайра вируси папилломаи одам (ВПО) мебошад. Хушбахтона имрӯз инсоният дорои силоҳи пуриқтидор алайҳи ин вирус, ба мисли ваксинаи зидди ВПО мебошад, ки тавассути он метавонад саломатӣ ва ҳатто ҳаёти одамонро ҳифз намояд.

Оѓоз аз соли 2006 аввалин ваксинаҳое пайдо шуданд, ки аз сироятёбии намудҳои баланди онкогении ВПО мувофиқан аз бемории саратони гарданаи бачадон ва дигар саратонҳои бо ВПО алоқаманд, муҳофизат мекунанд.

Созмони љањонии тандурустӣ тавсия медиҳад, ки гузаронидани иммунизатсияи нақшавии духтарони навраси аз 10 то 14 сола дар кулли кишварҳо ҷорӣ карда шаванд. Зеро иммунизатсияи сариваќтї бо ваксинаҳои зидди ВПО дар давраи наврасї хеле самаранок мебошанд. Айни замон дар 148 кишвари ҷаҳон, **аз ҷумла Иёлоти Муттањидаи Амрико, давлатҳои Аврупо ва ҳамаи давлатҳои Осиёи марказӣ** иммунизатсияинақшавї бар зидди ВПО ҷорӣ гардидааст.

Мањз њамин натиљањои назаррас ва таљрибаи љањониро ба инобат гирифта, дар сатњи Њукумати Љумњурии Тољикистон љињати гузаронидани чорабинии иммунизатсионии оммавї бар зидди вируси папилломаи одам дар саросари мамлакат ќарор ќабул гардид, ки дар асоси он аз 1 октябри соли 2025 иммунизатсияи наќшавии духтарони синни 10 сола бо ваксинаи зидди вируси папилломаи одам ба таври доимї ва аз 1 то 31 октябри соли 2025 чорабинии иммунизатсионии оммавї бар зидди вируси папилломаи одам дар Љумњурии Тољикистон байни духтарони синнашон 11-14 сола гузаронида мешавад.

Бо мақсади арзёбии сатҳи татбиқ, қабул ва самаранокии ин вояи нав, гузаронидани як **баҳодиҳии муфассали баъди амал (post-introduction evaluation / PIE)** зарур мебошад, ки дар он ҷанбаҳои техникӣ, ташкилӣ ва иҷтимоии раванди татбиқи ваксина таҳлил карда мешаванд.

**1. МАҚСАДИ ЛОИҲА**

Гузаронидани баҳодиҳии муташаккил ва муфассали воридсозии ваксинаи ВПО ба тақвими иммунизатсия бо истифодаи меъёрҳои СЉТ/ЮНИСЕФ бо мақсади муайян намудани дастовардҳо, мушкилот, таҷрибаҳои беҳтарин ва пешниҳоди тавсияҳо барои беҳтарнамоии минбаъда.

**2. ВАЗИФАҲО**

* Омодасозии нақша ва методологияи баҳодиҳӣ бо риояи дастурамалҳои байналмилалӣ;
* Ташкили гурӯҳи арзёбӣ бо иштироки мутахассисони миллӣ ва шарикони рушд;
* Ҷамъоварии маълумот аз сатҳи марказӣ, вилоятӣ ва ноҳия/мањал;
* Мусоҳиба бо кормандони муассисаҳои тиббӣ, аҳолӣ, волидон ва гурӯҳҳои калидӣ;
* Баррасии сатҳи фарогирӣ, омодагии логистикӣ, омӯзиш, таъминоти ваксина ва ғайра;
* Арзёбии иттилоотрасонӣ, қабули ҷомеа ва омилҳои иҷтимоӣ/фарҳангӣ;
* Таҳлили вазъи системаи сарднагоҳдорӣ ва идоракунии занҷираи таъминот (cold chain);
* Пешниҳоди ҳисоботи муфассал ва тавсияҳои амалӣ ба ВТ ҲИА ҶТ ва шарикон.

**3. САМТҲОИ БАҲОДИҲӢ**

* Омодагии системаи тандурустӣ барои воридсозии ваксина;
* Дастрасӣ ва таъмин бо ваксина ва лавозимоти вобаста;
* Маърифат ва сатҳи фаҳмиш дар байни аҳолӣ;
* Механизмҳои бақайдгирӣ, ҳисоботдиҳӣ ва мониторинг;
* Муносибати кормандони тиб ва ҷомеа ба ваксинаи зидди ВПО;
* Омӯзиши кадрҳо ва дастрасии маводҳои таълимӣ;
* Дастовардҳо ва мушкилоти татбиқи аввалин марҳила;
* Дарсҳои омӯхташуда ва таҷрибаҳои муваффақ.

**4. УСУЛҲОИ КОР**

* Мусоҳибаҳои инфиродӣ ва гурӯҳӣ (key informant interviews, FGDs);
* Пурсидаҳои структуршуда бо волидон ва духтарони мақсаднок;
* Таҳлили ҳуҷҷатҳо, варақаҳои бақайдгирӣ ва ҳисоботи расмӣ;
* Муайянсозии фосилавӣ ва муқоисавии сатҳи фарогирӣ;
* Назорати воқеии муассисаҳо (observation checklist);
* Истифодаи методологияи стандарти PIE-и СЉТ (WHO PIE Tool).

**5. ИШТИРОКЧИЁН**

* Вазорати тандурустӣ ва ҳифзи иҷтимоии аҳолии ҶТ;
* Муассисаи давлатии «Маркази ҷумҳуриявии иммунопрофилактика» (МД МҶИ);
* Раёсатҳои тандурустї;
* Муассисаҳои кӯмаки аввалияи тиббӣ;
* Намояндагони аҳолӣ: волидайн, омӯзгорон, шахсони муътабари ҷомеа;
* Намояндагони СЉТ, ЮНИСЕФ ва дигар шарикони рушд;
* Мутахассисони арзёбӣ (консультантҳо, гурӯҳи техникӣ).

**6. ТАЛАБОТ БА ИҶРОКУНАНДА**

* Таҷриба дар гузаронидани арзёбиҳои ваксинатсионӣ/тандурустӣ дар сатҳи миллӣ ё минтақавӣ;
* Шиносоӣ бо методологияҳои арзёбии СЉТ ва истифодаи асбобҳои тадқиқотӣ;
* Қобилияти таҳлили маълумоти оморӣ ва сифатӣ;
* Доштани дастаи коршиносон бо тахассусҳои гуногун (иммунизатсия, ҷамъиятшиносӣ, логистика);
* Қобилияти таҳияи ҳисоботи мукаммал ва пешниҳоди тавсияҳо.

**7. МУҲЛАТИ ИҶРО**

* Омодасозии нақша ва асбобҳои баҳодиҳӣ: 5 рӯзи корӣ;
* Гузаронидани баҳодиҳӣ дар љойњои љамъияти (field work): 10–14 рӯзи корӣ;
* Таҳлили маълумот ва таҳияи ҳисобот: 7 рӯзи корӣ;
* Пешниҳоди ҳисоботи ниҳоӣ ва тавсияҳо: 3 рӯзи корӣ.

**8. НАТИҶАҲОИ МОНДАНӢ**

* Ҳисоботи муфассали баҳодиҳӣ бо маълумоти оморӣ ва сифатӣ;
* Рӯйхати мушкилот, имкониятҳо ва тавсияҳои амалӣ барои ВТ ҲИА ҶТ;
* Хулосаҳо барои беҳтарнамоии раванди иммунизатсияи духтарон бо ваксинаи зидди ВПО;
* Платформа барои банақшагирии давраҳои минбаъдаи татбиқ ва омӯзиш.

**9. ШАРТҲОИ МОЛИЯВӢ**

* Маблағгузорӣ тибқи лоиҳа ва/ё маблағҳои буҷетии ВТҲИА ҶТ ва шарикон;
* Хароҷотҳо барои таҳия, гузаронидани таҳқиқот, сафарҳо, ҷамъоварии маълумот ва таҳияи ҳисобот бояд дар смета пешбинӣ гардад;
* Пардохт тибқи шартномаи хизматрасонӣ ва натиҷаи ниҳоӣ.

**10. ШАХСОНИ ДАР ТАМОСБУДА**

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д.С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.